Галина Златина
Звънливко

chitanka.info

Под здравата черупка бяла

то цяла зима беше спало.

А бърза днес да се излюпи,

черупката си да разчупи.

И пее със гласче звънливо:

— Хей, вижте колко съм игриво!

Но не е птичка сладкопойна!

И гущерче не е! От свойта

черупка леден изскочи

едно пробудено поточе.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.